རང་སྐྱོང་ལྗོངས་ཞིང་ཕྱུགས་ཐོན་ཟོག་སྤུས་ཚད་བདེ་འཇགས་ཞིབ་བཤེར་ཚད་ལེན་ལྟེ་གནས་ལ་རེ་ཞུའི་ཡིག་རིགས་འབྱོར་རྗེས།སྐབས་བསྟུན་རྟོག་ཞིབ་རྩ་འཛུགས་བྱས་ཏེ་ཞིབ་བཤེར་བསམ་འཆར་འདོན་རྒྱུ་མ་ཟད་བོད་ཀྱི་ཞིང་འབྲོག་ཆ་འཕྲིན་དྲ་བ་དང་།ཚགས་པར་སོགས་ཀྱི་ཐབས་ལམ་བརྒྱུད་དེ་ཉིན་བདུན་རིང་སྤྱི་བསྒྲགས་གནང་རྒྱུ།སྤྱི་བསྒྲགས་སྤེལ་ནས་བསམ་འཆར་མེད་ཚེ།རང་སྐྱོང་ལྗོངས་ཞིང་འབྲོག་ཐིང་ལ་སྙན་ཞུ་བྱས་ནས་ཆོག་འཐུས་གནང་རྒྱུའི་རེ་ཞུ་བྱེད་ཅིང་།འདྲ་མཉམ་དྲང་གཞག་དང་མངོན་གསལ་ལ་འགན་ལེན་བྱེད་དགོས།ལས་བྱེད་མི་སྣ་དེསབྱ་དགའ་ཐོབ་པའི་སྡེ་ཚན་དང་རྩ་འཛུགས་ཀྱི་ཁ་གསབ་མ་དངུལ་དེ་ངེས་པར་དུ་ཞིང་ལས་ཐོན་རྫས་ཀྱི་སྤུས་ཚད་ཐད་སྤྱོད་རྒྱུར་འགན་ལེན་བྱས་ཏེ་ཞིང་ལས་ཐོན་རྫས་དང་ཁེ་ལས་ཀྱི་མིང་རྟགས་སྣང་བརྙན་སྔར་བས་མཐོར་འདེགས་གཏོང་རྒྱུ་དང་།ཞིང་ལས་ཐོན་རྫས་ཀྱི་སྤྱི་ཚོགས་ཤུགས་རྐྱེན་དང་ཚོང་རར་ཁྱབ་ཚད་ཧུར་ཐག་སྒོས་མཐོ་རུ་གཏོང་དགོས་ལ།འབྲེལ་ཡོད་སྡེ་ཚན་གྱི་ལྟ་སྐུལ་རང་རྟོགས་ཀྱིས་དང་ལེན་བྱེད་དགོས།ལྟ་སྐུལ་བརྒྱུད་རིམ་ནང་སྒྲིག་འགལ་གྱིས་ཚད་གཞི་སྤྱོད་པ་དང་།རྒྱལ་ཁབ་ཀྱི་ཚད་གཞི་ལྟར་ཐོན་སྐྱེད་གཉེར་སྐྱོང་མ་བྱས་པའི་སྡེ་ཚན་དང་རྩ་འཛུགས་བཅས་ཀྱི་གནས་ཚུལ་ཤེས་ཚེ།ལོ་དེའི་ཐོན་རྫས་ཡོད་ཚད་ཀྱི་ཁ་གསབ་ཐོབ་ཐང་མེད་པ་བཟོ་རྒྱུཡིན་ཞེས་བརྗོད་བྱུང་།